Honor 20 और Honor 20 Pro की तस्वीरें लीक, 48 मेगापिक्सल कैमरा सेंसर से हो सकते हैं लैस  
Honor 20 में हो सकता है 48 मेगापिक्सल का कैमरा सेंसर
21 मई को उठेगा हॉनर 20 और हॉनर 20 प्रो से पर्दा
Honor 20 Pro में टेलीफोटो सेंसर दिया जा सकता है
हॉनर 20 सीरीज़ के अंतर्गत हॉनर 20 (Honor 20) और हॉनर 20 प्रो (Honor 20 Pro) को 21 मई को लॉन्च किया जाएगा। Honor ब्रांड के इन आगामी स्मार्टफोन के बारे में कई लीक सामने आ चुके हैं। अब हाल ही में Honor 20 और Honor 20 Pro के रेंडर (ग्राफिक्स से बनी तस्वीर) लीक हो गए हैं। लीक हुई तस्वीरों से हॉनर 20 (Honor 20) और हॉनर 20 प्रो (Honor 20 Pro) के रियर कैमरा सेटअप के बारे में पता चला है। हॉनर ब्रांड के दोनों ही स्मार्टफोन चार रियर कैमरे से लैस हैं और दोनों में ही 48 मेगापिक्सल का सोनी आईएमएक्स586 सेंसर हो सकता है।
इन तस्वीरों को ट्विटर पर स्लैशलीक कंट्रीब्यूटर Teme (@RODENT950) द्वारा पोस्ट किया गया है। एक ट्वीट में हॉनर 20 तो वहीं दूसरे ट्वीट में हॉनर 20 प्रो के रियर कैमरे के बारे में जानकारी को साझा किया गया है। सबसे पहले बात Honor 20 की। फोन के पिछले हिस्से पर क्वाड-कैमरा सेटअप है, 48 मेगापिक्सल का प्राइमरी सेंसर जो 4-इन-1 लाइट फ्यूजन सिस्टम के साथ आ सकता है जो संभवतः बॉय डिफॉल्ट 12 मेगापिक्सल की तस्वीर को सेव करेगा। इसका अपर्चर एफ/1.8 है।
This is Honor 20's quad camera system #Honor20pic.twitter.com/sqEAx9P5OQ
इसके अलावा 117 डिग्री फील्ड ऑफ व्यू के साथ 16 मेगापिक्सल का वाइड-एंगल लेंस है, इसका अपर्चर एफ/2.2 है। लीक हुई तस्वीर से यह भी पता चला है कि इस डिवाइस में 2 मेगापिक्सल का डेप्थ सेंसर दिया जाएगा। चौथा सेंसर 2 मेगापिक्सल का मैक्रो लेंस है जिसका अपर्चर एफ/2.4 है।
अब बात Honor 20 Pro के रियर कैमरा सेटअप की। इसमें भी 16 मेगापिक्सल का वाइड-एंगल कैमरा और 48 मेगापिक्सल का प्राइमरी सेंसर है। प्राइमरी सेंसर में ऑप्टिकल स्टैबलाइजेशन है और इसका अपर्चर एफ/1.4 है। यह लो-लाइट फोटोग्राफी के लिए एक बेहतरीन विकल्प साबित हो सकता है।
हॉनर 20 प्रो में 8 मेगापिक्सल का टेलीफोटो सेंसर मिलेगा जो 3x ऑप्टिकल ज़ूम, ओआईएस के साथ आएगा। इसका अपर्चर एफ/2.4 है। इसके अलावा 2 मेगापिक्सल का मैक्रो लेंस मिलेगा। इसके अलावा Teme ने एक सैंपल तस्वीर को भी ट्वीट किया है, अनुमान लगाया जा रहा है कि इस तस्वीर को हॉनर 20 प्रो द्वारा क्लिक किया गया होगा।